open-index/open-wikipedia-markdown huggingface dataset:
Najibah Mohd Zin

Profesor Dr **Najibah Mohd Zin** ialah seorang ahli akademik di Malaysia. Beliau merupakan pensyarah di Kuliyyah Undang-undang Ahmad Ibrahim (AIKOL), Universiti Islam Antarabangsa Malaysia (UIAM). Beliau juga dilantik sebagai Ahli Panel Isu-Isu Semasa Wanita Islam Malaysia (PISWI), Jabatan Kemajuan Islam Malaysia pada 2019. Beliau pernah terlibat membentangkan kertas kerja bertajuk *Peranan Majlis Agama Islam Negeri Memperkasa Undang-Undang Syariah* dalam Kongres Majlis Agama Islam Negeri Seluruh Malaysia. Beliau pernah menjadi Felo Pelawat di Universiti Nasional Singapura pada 2005 dan di Pusat Pengajian Islam Oxford, Universiti Oxford pada tahun 2010–2011.

## Pendidikan dan kerjaya
Najibah Mohd Zin memperoleh sarjana muda undang-undang (LL.B) dari UIAM pada 1988 dan memulakan kerjayanya sebagai pensyarah di AIKOL selepas bergraduasi. Beliau memperoleh Sarjana Perbandingan Undang-Undang pada 1990 di universiti yang sama dan melanjutkan pengajian kedoktoran di Glasgow Caledonian University, United Kingdom pada 1995.

## Pencapaian
Bukunya berjudul *The Law On Domestic Violence In Malaysia* yang ditulis bersama Prof. Madya Dr. Daleleer Kaur Randawar telah memenangi Anugerah Buku Negara 2019 sebagai buku terbaik dalam kategori sains sosial untuk institusi pengajian tinggi di Malaysia.

## Pautan luar

* Najibah Mohd Zin di ResearchGate
* Najibah Mohd Zin di Direktori Kakitangan IIUM

## Rujukan
Wan Mohd Shaghir Abdullah

**Wan Mohd Shaghir Abdullah** merupakan ustaz dan tuan guru yang rajin menyelidik dan menulis tentang biografi tokoh-tokoh ugama di Nusantara. Ruangan 'Bicara Agama' dalam akhbar Utusan Malaysia setiap Jumaat menyentuh pelbagai isu agama dan tokoh ulama di seluruh Nusantara.

Pada 28 Januari 2008, beliau membentangkan kertas kerja pada seminar Syeikh Daud Al-Fathani di Sekolah Menengah Sains Muar, Johor.
## Rujukan
Don Daniyal Don Biyajid

Ustaz **Don Daniyal bin Don Biyajid** atau lebih terkenal sebagai Ustaz **Don Daniyal** (lahir 14 November 1984) merupakan seorang penceramah bebas, pengacara televisyen dan pensyarah Malaysia yang terkenal dengan rancangan keagamaan beliau yang kebanyakannya disiarkan di TV AlHijrah dan Astro Oasis.

## Kehidupan awal
Beliau dilahirkan pada 14 November 1984 di Bukit Mertajam, Pulau Pinang. Anak kedua dari empat beradik kepada pasangan Che Maryam binti Abdul Kader dan bapa, Don Biyajid bin Mustafa, seorang bekas pembantu makmal veterinar. Ustaz Don mendapat pendidikan awal di Sekolah Kebangsaan Kebun Sireh, Bukit Mertajam dan seterusnya menyambung pelajaran di peringkat menengah di Sekolah Menengah Kebangsaan Agama (SMKA) Nibong Tebal, Pulau Pinang. Beliau ialah seorang yang aktif berpidato di zaman persekolahannya. Beliau merupakan lulusan di Universiti Al Azhar di Kaherah, Mesir.

## Kerjaya
Beliau memulakan karier di media dengan mengendalikan program interaktif agama Islam, *30 Minit Ustaz Don* di saluran TV AlHijrah (saluran Astro 114). Sebelum itu, beliau mengendalikan *Program Ihya Ramadan*. Penglibatan beliau tidak hanya di TV AlHijrah, beliau turut terlibat di saluran Astro Oasis, RTM dan TV3. Beliau turut aktif di media sosial Facebook Instagram dan TikTok untuk membincangkan perihal agama secara interaktif bersama pengikut beliau.

## Kehidupan peribadi
Beliau berkahwin dengan Husna Zahry pada 23 Ogos 2012 dan dikurniakan empat orang anak yang kesemuanya lelaki–Don Mustofa (lahir 2014), Don Ibrohim (lahir 2016) dan Don Sulaiman (lahir 2019) dan Don Yunus (2021).

Beliau sebelum ini menafikan khabar angin mengatakan beliau berkahwin dua atau berpoligami dalam satu temuramah bersama *[[Berita Harian]]*: "Mana ada saya kahwin dua? Kalau betul saya kahwin lagi, saya tak akan sorok. Untuk apa sembunyi kerana lambat-laun pasti orang akan tahu."

## Filemografi

### Drama

### Televisyen
* *30 Minit Ustaz Don* (TV AlHijrah)
* *60 Minit Ustaz Don* (TV AlHijrah)
* *[[Tahfiz 9]] *  (Sepanjang bulan Ramadhan) (TV9)
* *Mari Mengaji: Back To Basics Musim 1 dan 2* (Astro Oasis)
* *My Generation* (Astro Oasis)
* *Geng Ngaji Musim 2* (Astro Oasis)
* *Salam Baitullah* (TV1)
* *Demi Pengorbanan* (Astro Oasis)
* *Hijrah Berselawat* (TV AlHijrah)
* *Malam Ini Ustaz Don* (Astro Oasis)
* *Mari Ngaji Bersama Ustaz Don dan Ustazah Sharifah Khasif*  (Sepanjang bulan Ramadhan) (Astro Oasis)

## Bibliografi
* *Syariat Itu Mudah, Kahwin Itu Indah*
* *Solat & Selawat*

## Rujukan

## Pautan luar
* 
* 
*
Windows Live Photo Gallery

**Windows Live Photo Gallery** ialah sebuah aplikasi pengurusan foto dan perkongsian foto yang merupakan sebahagian daripada inisiatif Windows Live Microsoft. Ia adalah versi naik taraf bagi Windows Photo Gallery yang merupakan sebahagian daripada Windows Vista.

## Pautan luar
*
*Windows Live Photo and Video Blog - Blog rasmi pasukan Windows Live Photo Gallery
*Plugin muat naik Facebook untuk Windows Live Photo Gallery
*Tutorial Windows Live Photo Gallery
Mohd Kamal Hassan

Profesor Ulung Tan Sri Dr. **Mohd. Kamal bin Hassan** (26 Oktober 1942 – 23 Februari 2023) ialah seorang ahli akademik dan ilmuwan Islam, pengkhususan dalam pemikiran Islam semasa, khususnya berkaitan rantau Asia Tenggara. Beliau ialah Rektor Universiti Islam Antarabangsa Malaysia (UIAM) ke-3 dari 1998 hingga 2006.

## Latar pendidikan

Kamal menuntut di Sekolah Sultan Ismail di Kota Bharu. Beliau menamatkan pengajian sarjana muda dalam pengajian Islam di Universiti Malaya (UM) pada 1965. Beliau melanjutkan pengajian pascasiswazahnya di Universiti Columbia, di mana beliau memperoleh Sarjana Sastera pada 1970, Sarjana Falsafah pada 1972 dan Doktor Falsafah pada 1975.

## Kerjaya
Beliau memulakan kerjaya akademiknya di Universiti Kebangsaan Malaysia, di mana beliau mempengerusikan Jabatan Usuluddin dan Falsafah pada 1979 dan kemudiannya dilantik sebagai profesor penuh. Beliau kemudian menyertai UIAM, di mana beliau mengasaskan Kulliyyah Ilmu Pengetahuan Berteraskan Wahyu dan Sains Kemanusiaan pada 1983. Beliau mengganikan Profesor Emeritus Dato Abdul Hamid Ahmad Abu Sulayman sebagai Rektor ke-3 UIAM pada 5 April 1998 dan berkhidmat dengan jawatan tersebut sebelum digantikan oleh Profesor Dato Sri Syed Arabi Syed Abdullah Idid.

Bagi menghargai sumbangan beliau kepada negara, beliau telah terpilih sebagai Tokoh Akademik Negara pada 2017. Beliau meninggalkan UIAM pada 30 Julai 2018 selepas 42 tahun perkhidmatan dalam pendidikan Malaysia, dengan gelaran Profesor Emeritus. Sebelum keluar UIAM, beliau merupakan Profesor Ulung di Pusat Islamisasi (CENTRIS) UIAM. Beliau salah seorang daripada tiga ahli akademik di Malaysia yang mendapat pangkat Profesor Ulung oleh Kementerian Pengajian Tinggi pada 2010.

## Anugerah dan pengiktirafan
### Kehormatan Malaysia
*  :
**  Johan Setia Mahkota (JSM) (1988)
**  Panglima Setia Mahkota (PSM) – **Tan Sri** (2006)

## Rujukan

## Bacaan lanjut
* Md Mahmudul Hasan, "Iqbal’s and Hassan’s Complaints: A Study of “To the Holy Prophet” and “SMS to Sir Muhammad Iqbal”." The Muslim World 110.2 (2020): 195-216.  https://doi.org/10.1111/muwo.12335

* Md Mahmudul Hasan, “Mohd Kamal Hassan embodies integration of knowledge”. New Straits Times, November 12, 2020. https://www.nst.com.my/opinion/columnists/2020/11/640428/mohd-kamal-hassan-embodies-integration-knowledge
Fatma El-Zahraa

**[[Darjah kebesaran Melayu|Dato']] [[Doktor|Dr.]] Fatma El-Zahraa binti Mohd. Ramadan** merupakan penceramah bebas yang terkenal di Malaysia. 

Artikel beliau turut disiarkan dalam buku 'Pilihan Terbaik Kisah Aneh & Iktibar Dari Mekah'.Buku produksi majalah Mastika dan diterbitkan oleh Utusan Karya Sdn. Bhd. ini dilancarkan pada 22 September 2011 oleh Pengerusi Eksekutif Kumpulan Utusan, Tan Sri Mohamed Hashim Ahmad Makaruddin.

Beliau merupakan graduan yang berkelulusan dalam bidang pergigian dari Universiti Cairo. Dia kemudian menyambung pengajiannya pada peringkat Sarjana dalam bidang oral surgery di London. Beliau juga mempunyai kelulusan dalam bidang Pengajian Islam Tinggi dari Universiti al-Azhar.

## Rujukan
Syed Mohd Norhisyam Al-Idrus

**Syed Mohd Norhisyam bin Tuan Padang Al-Idrus** ialah seorang pendakwah Islam di Malaysia. Beliau pernah dipilih sebagai mursyid (mentor) kepada peserta rancangan Imam Muda terbitan Astro Oasis. Beliau telah dipilih sebagai Ikon Dakwah bagi Yayasan Dakwah Islamiah Malaysia (YADIM) untuk dua tahun berturut-turut bagi tahun 2020 dan 2021.

## Karya penulisan
Artikel beliau turut disiarkan dalam buku 'Pilihan Terbaik Kisah Aneh & Iktibar Dari Mekah'.Buku produksi majalah Mastika dan diterbitkan oleh Utusan Karya Sdn. Bhd. ini dilancarkan pada 22 September 2011 oleh Pengerusi Eksekutif Kumpulan Utusan, Tan Sri Mohamed Hashim Ahmad Makaruddin.

## Rujukan
Mohamed Hashim Ahmad Makaruddin

**Tan Sri  Mohamed Hashim Ahmad Makaruddin** (lahir 1950) merupakan rakyat Malaysia yang memegang jawatan Pengerusi Eksekutif Kumpulan Utusan dan juga Pengarah Eksekutif bukan bebas semenjak 2004.

## Latarbelakang akademik
Beliau berkelulusan Sarjana Muda Sains Kemanusiaan (Komunikasi Massa) Universiti Sains Malaysia dan juga mempunyai Sijil Kewartawanan Politeknik Wellington New Zealand.

## Aktiviti
Tan Sri Mohamed Hashim Ahmad Makaruddin terbabit dengan pelancaran Rentap Fustal Putrajaya 2 Kosmo! 2011, yang diiktiraf sebagai acara futsal paling besar yang pernah diadakan di negara ini dalam Malaysia Book Of Records (MBOR).

Kejohanan itu juga mencatat rekod bilangan peserta paling ramai dalam sejarah penganjuran acara futsal di satu tempat iaitu sebanyak 16,010 peserta selama tiga hari sepanjang pertandingan itu dijalankan.

Pada 22 September 2011, beliau melancarkan buku 'Pilihan Terbaik Kisah Aneh & Iktibar Dari Mekah' . Buku ini merupakan koleksi 33 cerita pelik dan teladan dari majalah Mastika dan diterbitkan oleh Utusan Karya Sdn. Bhd.

## Lihat juga
*Management List Utusan
*Bloomberg-Executive Profile:Mohamed Hashim Ahmad Makaruddin

 
## Rujukan
Tunku Mukminah Tunku Mohd Jiwa

**Yang Mulia Tunku Dato' Mukminah Binti YAM Almarhum Tunku Temenggong Muhammad Jiwa** (lahir 26 Januari 1933 di Alor Setar, Kedah). Beliau penerima Anugerah Sri Kandi Persatuan Pandu Puteri Malaysia 2004.

## Keluarga
Tunku Mukminah merupakan cucunda kepada Sultan Abdul Hamid Halim Shah dan anak saudara kepada Tunku Abdul Rahman, Perdana Menteri Malaysia yang pertama.Beliau adalah anak ke-4 dari 10 orang adik beradik. Ayahanda beliau Almarhum Tunku Mohd. Jiwa mengahwinkan beliau pada usia muda. Suaminya meninggal dunia lebih awal. Beliau menjadi ibu tunggal selama 23 tahun. Beliau berjaya membesarkan 3 orang anak serta 9 orang cucu.

## Pendidikan
Tunku Mukminah bersekolah di Sekolah Melayu Seberang dan St. Nicholas Convent. 

## Kerja sukarela
Sejak kecil selalu mengiringi ibu saudaranya melawat rumah sakit dan rumah kebajikan dan memberi bantuan kebajikan kepada mereka yang miskin.

Setelah merdeka, Tunku Abdul Rahman meminta beliau bekerja di Women’s Institude ( WI ). Beliau menghadiri kursus selama 9 bulan di United Kingdom (1958). Pada Jun 1958 beliau dijemput memberi ceramah di Royal Albert Hall mengenai pergerakan wanita di Malaya dan seterusnya ditemuramah oleh BBC.

Sekembali dari UK, beliau menggerakkan wanita menerusi WI di Kedah, Perlis dan Pulau Pinang hingga 1963. 1963 pindah ke Kuala Lumpur dan terus mengajar menjahit dan memasak di Negeri Sembilan dan Melaka. Kerjasama dari Jabatan Perancang Keluarga membolehkan beliau berceramah ke pedalaman. Beliau juga mengajar tata rakyat dengan kerjasama Jabatan Penerangan sehingga tahun 1974.

## Pandu Puteri
Mulai 1974 aktif dalam Persatuan Pandu Puteri Malaysia sebagai AJK Kerja Kebangsaan.Beliau terlibat mencari dana .

Beliau menjadi pengerusi Trefoil Guild dan pernah menghadiri Persidangan Asia Pacifik di Poona, India (1982), ISGF 11th Asia Pacific Regional Conference di Napier, New Zealand (2000) dan ISGF 23rd World Conference di Vancouver,Kanada (2002).

Beliau juga aktif dalam Sahabat Pusat Perubatan Universiti Malaya dan PERKIM.

## Anugerah
Tahun 1968 beliau dianugerahkan pingat PJK oleh Yang DiPertuan Besar Negeri Sembilan .Pada 9 Januari 2003 beliau menerima anugerah Dato’ Setia Di Raja Kedah yang membawa gelaran Dato’ daripada Sultan Kedah.

## Meninggal dunia
Beliau telah meninggal dunia pada 24 Ogos 2019 pada jam 11:07 pagi. Jenazah Allahyrahamah selamat dikebumikan di Tanah Perkuburan Islam Shah Alam, Seksyen 21, Shah Alam.

## Rujukan
Beh Suat Pheng

**Beh Suat Pheng** ( Khoo Suat Pheng ) adalah penerima Anugerah Serikandi Pandu Puteri 2004.

## Latar belakang
Beh Suat Pheng bersekolah di Sekolah Kebangsaan Bukit Bintang dan Sekolah Menengah Bukit Bintang, Kuala Lumpur. Beliau dilantik sebagai Kapten sekolah pada tahun 1959.

Pada umur 31, suaminya meninggal dunia dan beliau menjadi ibu tunggal. Beliau menyara dan mendidik tiga anak perempuannya sehingga ke peringkat universiti. Kini beliau mempunyai 4 orang cucu.

## Kerjaya
Beliau menjadi setiausaha di EMI Recording Company seterusnya Timbalan Pengarah Kanan di EMI Music, Asia Tenggara .Kemudian menjadi Pengarah Pengurusan EMI selama 17 tahun dan Timbalan Pengarah Kanan Syarikat EMI Music, Asia Tenggara selama 4 tahun. Beliau adalah pengasas dan Timbalan Pengarah Music Authors Copywrite Protection,Recording Industry of Malaysia dan Public Performance Malaysia.

## Pandu Puteri
Pada 1960, beliau menerima Anugerah Pandu Puteri Raja daripada Ketua Pandu Puteri Sedunia, Lady Baden Powell sewaktu Lady Baden Powell melawat Malaysia. Beliau aktif dalam Patrol Matahari di Pasukan Pandu Puteri ke 12, Kuala Lumpur. 1958 beliau menyertai rombongan Malaysia ke Kem Pandu Puteri Antarabangsa di Australia.

Beliau menjadi Bendahari Kehormat selama 3 tahun di Persatuan Pandu Puteri Negeri Selangor. Kemudian Bendahari Kehormat dalam Persatuan Pandu Puteri Wilayah Persekutuan sehingga kini.

Beliau adalah pandu puteri yang boleh menjadi “role model” untuk wanita. Beliau bukan sahaja berjaya dalam kerjayanya bahkan telah memberi khidmat sukarelanya kepada Persatuan Pandu Puteri.

## Anugerah
Beh Suat Pheng menerima pingat PJK oleh Kerajaan Negeri Selangor (1978) dan Pingat Bintang Kehormat (1992) oleh Persatuan Pandu Puteri Malaysia. Beliau juga adalah ahli Soroptormist Kuala Lumpur,iaitu persatuan wanita professional yang melibatkan diri dalam projek-projek kemasyarakatan.

## Rujukan
Lambor

**Lambor** merupakan sebuah pekan kecil berhampiran dengan Bota, Teluk Sena, Teluk Bakung, Tronoh, Seri Iskandar dan lain-lain di Perak Tengah. Lambor terbahagi dua mukim iaitu Lambor Kanan dan Lambor Kiri yang dipisahkan oleh Sungai Perak.
Tronoh Mines

**The Mines** merupakan sebuah pekan yang terletak berhampiran dengan Tronoh,Seri Iskandar dan Batu Gajah di Perak Tengah. Namanya dikaitkan dengan lombong bijih timah yang banyak terdapat pada tahun 1800-an dahulu.
Changkat Tin

**Changkat Tin** berubah dari sebuah kampung kepada sebuah pekan, yang terletak di Perak. Changkat Tin berdekatan dengan Sungai Galah, Kampung Gajah, Tanjung Tualang, Chenderong , Air Kuning, Mambang Di Awan dan lain-lain di Perak Tengah. Namanya sempena banyaknya aktiviti perlombongan bijih timah menggunakan cara kapal korek. Kini aktiviti perlombongan bijih timah tidak lagi dijalankan di kawasan ini dan tidak sesibuk dahulu.
Chenderong

**Chenderong** terletak di koordinat 4° 25' 0" Utara, 101° 3' 0" Timur, di Perak Tengah. Tempat berdekatan ialah Tanjung Tualang,Changkat Tin, Air Kuning, Batu Gajah, Kampung Gajah dan lain-lain.

Kampung Baru Cina Chenderong ini didiami ramai bekas pelombong bijih timah Cina yang pernah bekerja di sekitar kawasan ini dahulu. Pekan ini ditemui melalui jalan lama dari Batu Gajah ke Kampung Gajah dan Pasir Salak.
Wan Mohamad Sheikh Abdul Aziz

Dato' **Wan Mohamad Dato' Sheikh Abdul Aziz** merupakan bekas Ketua Pengarah Jabatan Kemajuan Islam Malaysia. Beliau dilahirkan pada 23 April 1953 di Kaherah, Mesir. Wan Mohamad merupakan anak sulung kepada bekas Kadi Besar Kerajaan Negeri Kedah, Almarhum Dato' Sheikh Abdul Aziz (1922-1976)  dan Hajah Awatef Al-Wasef. 

Wan Mohamad merupakan bekas Ketua Pengarah JAKIM dari tahun 2006 hingga 21 April 2012. Beliau digantikan oleh Othman Mustapha. Wan Mohamad berkhidmat selama 33 tahun dalam perkhidmatan awam.

Pernah berkhidmat dalam beberapa bahagian jabatan seperti  di BAHEIS Jabatan Perdana Menteri, Atase Agama di High Commission of Malaysia London, United Kingdom, Darul Quran JAKIM dan JAKIM Putrajaya. Beliau juga merupakan salah seorang lima tokoh dalam Jawatankuasa Tertinggi Institusi Hal Ehwal Islam Peringkat Persekutuan yang dilantik oleh Yang di-Pertuan Agong, Sultan Muhammad V, dengan persetujuan Raja-Raja Melayu, selain daripada Datuk Dr Afifi al-Akiti, Prof Emeritus Tan Sri Dr Mohd Kamal Hassan https://en.wikipedia.org/wiki/Mohd_Kamal_Hassan, Datuk Dr Nooh Gadot, serta dua wakil dari Sabah dan Sarawak, Datuk Aidi Mokhtar dan Dr Abdul Rahman Junaidi, yang dipengerusikan oleh Tun Ahmad Sarji Abdul Hamid. Setelah lama bersara dalam perkhidmatan awam, Wan Mohamad dilantik sebagai SUPOL kepada YB Menteri di Jabatan Perdana Menteri (Hal Ehwal Agama), Dr Zulkifli Mohamad Al-Bakri pada 10 Mac 2020- 16 Ogos 2021. 

Meskipun sudah bersara dari perkhidmatan kerajaan, Wan Mohamad kini bergiat aktif dalam beberapa badan NGO di dalam dan luar negara selain dilantik menjadi panel penasihat dalam beberapa agensi kerajaan dan swasta.  Wan Mohamad memberi khidmat kepada beberapa badan organisasi Islam di Malaysia sebagai Timbalan Pengerusi  Institut Kefahaman Islam Malaysia (IKIM), Timbalan Presiden Rabitah Antarabangsa Alumni al-Azhar Malaysia (WOAG), Timbalan YDP Persatuan Ulama' Malaysia (PUM), Yayasan Muslimin, Ahli Lembaga Pengarah Darul Quran JAKIM, IQKL serta menjadi Penasihat kepada beberpa badan organisasi yang lain. 

## Rujukan
Othman Mustapha

**Tan Sri Dato' Haji Othman bin Mustapha** dilahirkan pada 1 Julai 1956 di Tumpat, Kelantan merupakan Ketua Pengarah JAKIM pada ketika ini.

## Keluarga
Beliau mendirikan rumahtangga dengan Puan Sri Datin Rohani binti Muhammad dan dikurniakan 5 orang anak.

## Pendidikan
Tan Sri Dato' Hj Othman Mustapha bersekolah di Ma'ahad Muhammadi ,Kota Bharu, Kelantan.

Beliau memperoleh Ijazah Sarjana Muda (Kepujian) Pengajian Islam (Syariah) UKM (1982), Certificate of  Special Course For Malaysia Islamic Officers 2010, London, Certificate of Sharia Governance Course 2007, Birmingham University, UK.

## Kerjaya
Beliau berkhidmat di Jakim sebagai pegawai Hal Ehwal Islam sejak 1982.
# Penolong Pengarah, Jabatan Agama Islam Wilayah Persekutuan (1982 – 1992)
# Atase Agama, Kedutaan Besar Malaysia di Jakarta (1992 – Jun 1997)
# Penolong Pengarah, Bahagian Urusetia Antarabangsa, JAKIM (1997-Julai 1999)
# Pengarah, Bahagian Penerbitan JAKIM (1999 – Mac 2002)
# Pengarah, JAKIM Cawangan Sarawak (April 2002 – 2004)
# Pengarah, Bahagian Dakwah JAKIM (2005 – September 2007)
# Ketua Pegawai Eksekutif, Majlis Agama Islam Wilayah Persekutuan, Kuala Lumpur (Oktober 2007 – September 2008)
# Timbalan Ketua Pengarah (Operasi), Jabatan Kemajuan Islam Malaysia (September 2008 sehingga April 2011)
# Timbalan Ketua Pengarah (Dasar), Jabatan Kemajuan Islam Malaysia (10 November 2010-23 April 2011)
# Ketua Pengarah,Jabatan Kemajuan Islam Malaysia (TURUS 3) (24 April 2011-2018)

## Ketua Pengarah JAKIM
Pada 21 April 2011, beliau menerima surat perlantikan dari Menteri di Jabatan Perdana Menteri Datuk Seri Jamil Khir Baharom. Beliau menggantikan Datuk Wan Mohamad Sheikh Abdul Aziz yang bersara wajib.

## Anugerah
# Darjah Kebesaran Panglima Setia Mahkota (PSM)
# Ahli Mangku Negara  - A.M.N - Yang di Pertuan Agong] (2006)
# Pingat Perkhidmatan Bakti Sarawak Tahun 2007 - Darjah Kebesaran Negeri Sarawak
# Anugerah Perkhidmatan Cemerlang (APC) (1992, 2004 dan 2006)
 
## Rujukan

## Pautan luar
* http://www.islam.gov.my Laman rasmi JAKIM dicapai pada 11 Mei 2017
Muhammad Yamin bin Ismail

**Dr Muhammad Yamin bin Ismail** pernah menjawat Penolong Pengarah Bahagian Penyelidikan JAKIM dilantik sebagai Pengurus Bahagian Baitulmal, Majlis Agama Islam Wilayah Persekutuan (MAIWP) gred S52. Dato’ Dr. Abdullah bin Md. Zin, Menteri di Jabatan Perdana Menteri mengesahkan perlantikan itu pada 4 Oktober 2007.

## Rujukan
Abdul Halim Othman

**Dato' Syeikh Abdul Halim bin Othman** (lahir 31 Oktober 1910 - 7 Jun 1997) merupakan Pengerusi Jawatankuasa Fatwa Majlis Kebangsaan Bagi Hal Ehwal Agama Islam Malaysia ke-2 (1991-1992).

Beliau dilahirkan di Tanjung Pauh, Jitra, Kedah pada 31 Oktober 1910. Beliau mula belajar di Sekolah Melayu Jitra dan mengaji Al Quran dengan Hj Othman serta meneruskan pengajian di Pondok Limbong Kapal, Madrasah al Hamidiyah sebelum ke Al Azhar,Mesir pada 1937.

Mula kerjaya sebagai guru di Madrasah Al Hamidiyah sebelum menjadi Pengetua Maktab Mahmud yang pertama (1937-1954). Beliau kemudiannya dilantik pendaftar sekolah agama (1954-1966) sebelum menjadi Yang Di Pertua Majlis Agama dan bersara pada tahun 1971.

Beliau aktif dalam pelbagai pertubuhan dakwah termasuk menjadi Pengarah Dakwah Perkim serta terlibat dalam penubuhan Persatuan Ulama Kedah sebelumnya. Sebagai ilmuan beliau menulis buku antaranya 'Prinsip Rumahtangga Bahagia'.

Beliau dianugerahi Bintang Cemerlang Kedah (B.C.K) dan Dato’ Paduka Mahkota Kedah. Tokoh Guru Negeri Kedah tahun 1983 dan meninggal dunia pada 7 Jun 1997 pada usia 86 akibat serangan jantung.

## Rujukan
Tajudin Abdul Rahman

Tuan Guru Dato’ Haji **Tajudin bin** Haji **Abdul Rahman** (lahir 18 September 1924 di belakang Kilang Ais, Seberang Perak, Alor Setar, Kedah &ndash; 11 Mei 2000)  merupakan Pengerusi Jawatankuasa Fatwa ke-3 (1994-1999).

Nama lengkapnya ialah Haji Tajudin bin Sheikh Abdul Rahman Al Jarumi. 

## Rujukan
Lily Rabe

**Lily Rabe** (lahir 29 Jun, 1982 dalam New York City, New York) adalah seorang pelakon A.S. Beliau merupakan anak perempuan pelakon lewat Jill Clayburgh dan pengarang drama David Rabe dan dihadiri Northwestern University dan Hotchkiss Sekolah.

Kredit Broadway Rabe termasuk kebangkitan semula *[[Steel Magnolias]]*, dan *An American Plan* pada tahun 2008, di mana dia muncul dengan pelakon Mercedes Ruehl. Pada musim luruh tahun 2005, beliau muncul dalam produksi MCC,*[[Colder Than Here]]*. Pada tahun 2006, prestasi dalam *[[Heartbreak House]]* oleh George Bernard Shaw telah dipuji oleh pengkritik *[[New York Times]]* Charles Isherwood.

Rabe muncul dalam filem-filem *[[Never Again (filem 2001)|Never Again]]*, *[[Mona Lisa Smile]],* dan sebagai Bernadette dalam *[[No Reservations (filem)|No Reservations]]* dan *[[The Toe Tactic]]*. 

## Rujukan

## External links
*
*
*List of stage credits
*Lily Rabe at Simon and Schuster
*
Hamdan Tahir

Tun (Dr.) Haji **Hamdan bin** Sheikh **Tahir** (27 April 1921 – 20 Januari 2005) merupakan Naib Canselor Kedua Universiti Sains Malaysia (USM) di Pulau Pinang. Beliau menjadi pengetua pertama Sekolah Tuanku Abdul Rahman, Ipoh, Perak (1957–1960). Pelajar pertama sekolah itu seramai 360 orang. Seterusnya beliau dilantik sebagai Ketua Pengarah Pelajaran Malaysia. Beliau terpilih menjadi Yang di-Pertua Negeri Pulau Pinang (1989–2001).

## Keluarga
Bapanya Muhammad Tahir bin Syeikh Muhammad, seorang penulis agama , ulama dan pejuang kemerdekaan Tanah Melayu yang terkenal. Hamdan anak kelima kepada Sheikh Muhammad Tahir. Adik beradiknya yang lain ialah Rahmah, Muhammad, Ahmad, Azizah, Hamdan dan Hamid.

Ibunya Aishah binti Haji Mustafa, anak seorang saudagar dari Kuala Kangsar, . 

Beliau menerima gelaran Tun pada 1989.

## Rujukan
Ismail Ibrahim

Prof. Tan Sri Dato' Wira Dr. **Ismail Ibrahim** merupakan tokoh ilmuwan dan pentadbir di Malaysia. Beliau merupakan Penyandang Kursi Syeikh Abdullah Fahim pada 1 Julai 2008 hingga 30 Jun 2012. Beliau terlibat dalam Kongres Majlis Agama Islam Negeri Seluruh Malaysia. Beliau merupakan Pengerusi Jawatankuasa Fatwa, Majlis Kebangsaan Bagi Hal Ehwal Agama Islam Malaysia pada 2000 hingga 2005.

## Latar belakang
Dr Ismail dilahirkan pada 12 Mei 1937 di Kampung Permatang Berangan, Mukim Pinang Tunggal, Sungai Petani, Kedah. Beliau memperoleh Ijazah Sarjana dalam jurusan Pengajian Arab dari Universiti Al-Azhar pada tahun 1963 dan Ijazah Doktor Falsafah dalam bidang yang sama dari Universiti St. Andrews, Scotland pada tahun 1975.

Beliau mendirikan rumah tangga dengan Datin Fatimah Abd. Ghani, pensyarah di Universiti Kebangsaan Malaysia (UKM). Mereka mempunyai dua anak, Ahmad Zaki dan Ilham Zakiah. Kedua-duanya merupakan peguam lepasan Universiti Islam Antarabangsa (UIA). Ahmad Zaki masih mengamal sementara Ilham Zakiah menceburi bidang perniagaan. 

## Penglibatan
Antara jawatan yang disandang oleh Ismail ialah:

* Ahli Lembaga Pengarah Institut Integriti Malaysia (INTEGRITI), Mac 2018-kini
* Penyandang Kursi Syeikh Abdullah Fahim, Universiti Kebangsaan Malaysia, 1 Julai 2008-30 Jun 2012.
* Ketua Pengarah Institut Kefahaman Islam Malaysia (IKIM)
* Duta Besar Malaysia ke Arab Saudi
* Pengerusi Jawatankuasa Fatwa, Majlis Kebangsaan Bagi Hal Ehwal Agama Islam Malaysia, 2000-2005
* Ahli Majlis Agama Islam Wilayah Persekutuan (MAIWP)
* Ahli Lembaga Pengelola Dewan Bahasa dan Pustaka
* Ahli Lembaga Pemegang Amanah Yayasan Dakwah Islamiah Malaysia (YADIM)
* Ahli Lembaga Pengarah Syarikat Harta Suci Sdn. Bhd (Anak Syarikat (MAIWP)
* Pengerusi Jawatankuasa Agihan Baitul Mal Wilayah Persekutuan
* Ahli Jawatankuasa Audit Dewan Bahasa dan Pustaka
* Yang Dipertua Persatuan Bahasa Arab Malaysia.

## Rujukan
No Reservations

**No Reservations** boleh merujuk kepada:
* *[[Anthony Bourdain: No Reservations]]*, suatu siri televisyen yang dihoskan oleh Anthony Bourdain
** ''No Reservations'' (buku), buku 2007 oleh Anthony Bourdain berdasarkan siri TV beliau
* ''No Reservations'' (filem), filem 2007 dibintangi Catherine Zeta-Jones dan Aaron Eckhart
* No Reservations (album Blackfoot), 1975
* ''No Reservations'' (album Apache Indian), 1993
* *[[No Reservations – The Best of The Motels]]*, album penyusunan 1988 oleh The Motels
* ''No Reservations'' (rancangan temu bual), program di saluran berita Pakistan Dawn News
Munawir Sjadzali

**Prof. Dr. H. Munawir Sjadzali** (lahir di Klaten, Jawa Tengah, 7 November 1925 – meninggal di Jakarta, 23 Julai 2004) merupakan Menteri Agama Republik Indonesia. Beliau dinobat sebagai Tokoh Maal Hijrah 1415 H di Malaysia. 

Beliau juga merupakan Ketua Suruhanjaya Hak Asasi Manusia pertama di Indonesia.

## Rujukan
*
Jisim Bumi

**Jisim Bumi (M<sub>🜨</sub>)** adalah unit jisim bersama dengan Bumi. 1 M🜨 = 5.9722 × 1024 kg. jisim Bumi biasanya digunakan untuk menerangkan jisim planet bumian berbatu.

Empat planet bumian Sistem Suria, Utarid, Zuhrah, Bumi, dan Marikh, mempunyai jisim 0.055, 0.815, 1.000, dan 0.107 jisim Bumi masing-masing.

Satu jisim Bumi boleh ditukar kepada unit-unit berkaitan:
* 81.3 jisim Bulan (ML)
* 0.003 15 jisim Musytari (MJ) (Musytari ialah 317.83 kali jisim Bumi)
* 0.0105 jisim Zuhal (Zuhal ialah 95.16 kali jisim Bumi)
* 0.0583 jisim Neptun (Neptun ialah 17.147 kali jisim Bumi)
* 0.000 003 003 jisim suria (Ms)

## Lihat juga
* Peringkat magnitud (jisim)
* Kelimpahan unsur-unsur di dalam kerak bumi
* Planet bumian
* Eksperimen Cavendish
* Jisim

## Rujukan
Unit aritmetik dan logik

**Unit aritmetik dan logik (ALU)** ialah suatu bahagian penting dalam sesebuah mikropemproses. ALU melaksanakan operasi asas seperti operasi aritmetik (tambah, dan tolak integer), operasi logik (AND, NOT, OR, XOR) dan anjakan bit (bit-shifting).

Operasi anjakan bit bermaksud menganjak posisi data, satu bit ke kiri atau ke kanan. Anjakan bit ke kiri menghasilkan operasi yang setara dengan darab dua, manakala anjakan bit ke kanan adalah seumpama operasi bahagi dua. 

Jika bit di hujung arah anjakan disuap semula ke pangkal data, operasi ini dikenali sebagai putaran bit (bit rotation).

## Sistem bernombor
Sebuah ALU mesti memproses nombor menggunakan format yang sama seperti keseluruhan litar. Format bagi pemproses moden hampir selalunya ialah perwakilan nombor perduaan lengkapan dua. Komputer terdahulu menggunakan pelbagai jenis sistem nombor, ini termasuk lengkapan satu, lengkapan dua, format tanda-magnitud, malah sistem  sebenar, dengan pelbagai perwakilan bagi angkanya.
3 Suara

***3 Suara*** ialah album kolaborasi oleh tiga orang penyanyi Malaysia, iaitu Jaclyn Victor, Ning Baizura dan Shila. Album ini dikeluarkan oleh Sony Music pada 6 Januari 2011.

## Latar belakang
Album ini berkonsepkan irama muzik pop Malaysia pada tahun 1980-an dan 1990-an. Dikatakan bahawa album ini mendapat ilham daripada penyanyi wanita tanahair 80-an seperti Noorkumalasari, Francissca Peter, Zaiton Sameon dan ramai lagi.

## Senarai runut

## Anugerah

## Rujukan
Grand Prix Korea 2011

**Grand Prix Korea 2011**, (nama rasmi: **2011 Formula 1 Korean Grand Prix**) ialah sebuah perlumbaan Formula Satu yang diadakan di Litar Antarabangsa Korea di Yeongam, Jeolla Selatan, Korea Selatan pada 16 Oktober 2011, sebagai pusingan ke-16 musim 2011, dan merupakan Grand Prix Korea yang kedua, dan perlumbaan pertama semenjak Sebastian Vettel merangkul Kejuaraan Pemandu Dunia 2011.

Perlumbaan sepanjang 55&nbsp;pusingan ini dimenangi oleh Vettel yang bermula dari tempat kedua. Lewis Hamilton mendapat tempat kedua untuk McLaren, sementara Mark Webber mendapat tempat ketiga. Kesan perlumbaan ini, Vettel dan Webber memastikan pasukan Red Bull mempertahankan Kejuaraan Pengeluar Dunia dengan mencatat sejumlah 140&nbsp;mata.

## Keputusan
### Kelayakan

### Perlumbaan

## Kedudukan selepas perlumbaan

;Kedudukan Kejuaraan Pemandu

;Kedudukan Kejuaraan Pengeluar

* **Nota**: Hanya lima kedudukan teratas dimasukkan dalam senarai.

## Rujukan

## Pautan luar
Galapagos (kumpulan muzik)

**Kumpulan Galapagos** merupakan kumpulan Muzik lawak santai. Terdiri dari Omar Md. Hashim (Omara), Yassier Yusof (DjYY), Rosely Abdullah (Chik Pak Man Telo) dan Zulkipli Omar (Zul). Ditubuhkan di Pulau Pinang tahun 2009. Mula dikenali dalam siri Nasi Kandar Papedom di Radio Malaysia Mutiara FM Pulau Pinang.

## Rujukan


## Pautan luar
* Kumpulan Galapagos
Assam Jawa

Pekan Asam Jawa

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Kuala Selangor
**Mukim**Pekan Asam Jawa
**Keluasan**N/A

Pekan **Asam Jawa** terletak di Kuala Selangor, Selangor. Malaysia. Majlis Perbandaran Kuala Selangor. Antara lokasi berdekatan ialah Bukit Rotan, Kampung Tengah, Taman Rajawali, Taman Selesa, Taman Merpati dan Taman Raja Udang. Pekan Asam Jawa terletak di simpang tiga antara bandar Kuala Selangor, Klang dan Bestari Jaya, di Jalan Kuala Selangor .

Namanya mungkin sempena nama pokok asam jawa yang terdapat di situ.

## Lebuh raya
Di pekan ini, terdapat simpang yang menyambungkan Jalan Kapar dan dua lebuh raya yang terkini di pantai barat Selangor. Lebuh raya tersebut merupakan Lebuh raya Kuala Lumpur - Kuala Selangor (KLKSE)  yang telah dibuka pada pertengahan 2011 dan Lebuhraya Pantai Barat (WCE)  yang akan dibina.
Lebuhraya Kuala Lumpur–Kuala Selangor

**Lebuh raya Kuala Lumpur - Kuala Selangor** atau Lebuhraya Assam Jawa - Taman Rimba Templer (LATAR) menghubungkan bandar Rawang, Shah Alam ke Kuala Selangor telah digunakan sejak hari raya 2011. Lebuh raya ini milik Kuala Lumpur Selangor Expressways Berhad (KLSEB).

   
Pada 23 Jun 2011 , perasmian dilakukan  oleh Menteri Kerja Raya, Datuk Shaziman Abu Mansor dekat Plaza Tol Rimba Templer di Kuala Lumpur .

Lebuhraya Latar turut dihubungkan dengan Lebuhraya Pantai Barat sepanjang 286&nbsp;km. Apabila Lebuh raya Pantai Barat siap, pengguna akan terus dihubungkan melalui susur keluar Assam Jawa ke Changkat Jering di Lebuh raya Utara-Selatan melalui kawasan pantai barat negeri Perak.Ia adalah laluan alternatif kepada Lebuhraya Utara-Selatan yang semakin sesak terutamanya ketika musim perayaan.

## Pembinaan
Kontraktor mula membina sejak Oktober 2008 .Terdapat tiga plaza tol iaitu Plaza Tol Assam Jawa, Plaza Tol Kuang Timur/Barat dan Plaza Tol Taman Rimba Templer.KLSEB memegang konsesi lebuh raya berkenaan selama 40 tahun.

## Kelebihan
Masa perjalanan dapat  dikurangkan .Dari pekan Ijok ke Kuala Lumpur hanya 30 minit berbanding sejam setengah sebelum ini.

Panjangnya 33&nbsp;km dengan kos RM958 juta .Ia akan menghubungkan Kuala Selangor, Assam Jawa, Ijok, Batang Berjuntai, Kota Puteri, Puncak Alam, Shah Alam, Bukit Jelutong, Sungai Buloh, Kundang, Rawang, Petaling Jaya dan Kuala Lumpur.

Kerajaan memperuntukkan RM150 juta untuk pengambilalihan tanah untuk projek lebuh raya ini.Ia satu daripada projek Jalan Lingkaran Luar Kuala Lumpur (KLORR) iaitu jaringan lebuh raya yang menghubungkan lebuh raya-lebuh raya di sekitar Kuala Lumpur dan Selangor. Rangkaian KLORR yang telah siap adalah Lebuh raya Corridor Guthrie (CGE), Lebuh raya Utara-Selatan Hubungan Tengah (ELITE), Lebuh raya Penyuraian Trafik Lingkaran Kajang dan sebahagian Lebuh raya Lembah Klang Selatan (SKVE).

Enam lebuh raya yang belum siap ialah :
# Lebuh Raya Bertingkat Pandan-Cheras-Ampang
# Lebuh Raya Guthrie-Damansara
# Lebuhraya Damansara-Petaling Jaya
# Lebuhraya Pantai Barat (Banting-Taiping)
# Lebuh Raya Sungai Dua-Juru
# Lebuh Raya Senawang
## Rujukan
Hari Pembasmian Kemiskinan Antarabangsa

**Hari Pembasmian Kemiskinan Antarabangsa** disambut setiap tahun pada 17 Oktober di seluruh dunia. Diiktiraf oleh Pertubuhan Bangsa-Bangsa Bersatu (PBB), upacara peringatan yang pertama berlangsung di Paris, Perancis pada 1987 di mana 100,000 orang berkumpul di Plaza Hak Asasi Manusia dan Kebebasan (Human Rights and Liberties Plaza) di Trocadéro untuk memperingati mangsa kemiskinan, kelaparan, keganasan dan ketakutan. Upacara itu diseru oleh Joseph Wresinski (1917-1988), pengasas gerakan antarabangsa Dunia Keempat ATD.

Teks yang terukir pada batu berbunyi seperti berikut:

## Rujukan

## Lihat juga

*Tahun Kanak-Kanak Antarabangsa

## Pautan luar
* International Day for the Eradication of Poverty, 17 October, Dag Hammarskjöld Library
* Social Perspective on Development Branch, United Nations Department of economic and social affairs
* , October 17, World Day to Overcome Extreme Poverty
* International Movement ATD Fourth World
The Sims (siri)

***The Sims*** ialah satu siri permainan video simulasi kehidupan yang dibangunkan oleh Maxis dan diterbitkan oleh Electronic Arts. Francais itu telah menjual hampir 200 juta salinan di seluruh dunia, dan ia merupakan salah satu siri permainan video terlaris sepanjang masa..

Permainan dalam siri *Sims* sebahagian besarnya adalah permainan kotak pasir, kerana mereka tidak mempunyai sebarang matlamat yang ditentukan (kecuali beberapa pek pengembangan kemudian dan versi konsol yang memperkenalkan gaya permainan ini ). Pemain mencipta orang maya yang dipanggil "Sims," ​​menempatkan mereka di rumah, dan membantu mengarahkan perasaan mereka dan memuaskan keinginan mereka. Pemain boleh sama ada meletakkan Sim mereka di rumah yang telah dibina atau membinanya sendiri. Setiap pek pengembangan dan permainan berturut-turut dalam siri ini menambah apa yang pemain boleh lakukan dengan Sims mereka.

Siri *The Sims* ialah sebahagian daripada ''Sim''siri yang lebih besar, dimulakan oleh *[[SimCity (permainan video 1989)|SimCity]]* pada tahun 1989.

## Siri utama
### The Sims

*The Sims* ialah permainan yang pertama dalam siri. Dimajukan oleh Maxis Software dan diterbitkan oleh Electronic Arts, ia dilancarkan untuk Microsoft Windows pada Februari 2000. Permainan menggunakan sistem pandangan isometrik dan bergenre simulasi terbuka yang mengisahkan tentang kehidupan harian manusia alam maya dalam sebuah kejiranan berdekatan dengan SimCity. Tujuh sambungan dan dua edisi *deluxe* bersama-sama dengan kandungan eksklusif telah dilancarkan.

### The Sims 2

### The Sims 3

### The Sims 4

## Rujukan
Ataksia spinoserebelar

**Ataksia spinoserebelar** () atau kependekannya **SCA** merupakan sejenis penyakit degenerasi dan genetik dengan jenis yang berbeza bagi setiap orang yang menghidapinya. Mereka yang menghadapi penyakit ini akan mengalami kemerosotan dari segi fungsi pada saraf tunjang dan serebelum pada bahagian otak.

## Jenis penyakit
Berikut merupakan antara jenis-jenis penyakit ataksia spinoserebelar.

## Tanda dan simptom
### Tanda
Ataksia spinoserebelar (SCA) adalah salah satu daripada kumpulan penyakit genetik yang dicirikan sebagai ketakselarasan (*incoordination*) yang berlaku pada seseorang terhadap cara berjalan, pergerakan tangan dan mata serta pertuturannya secara perlahan-lahan. Secara lazimnya atrofi serebelum akan berlaku dan ataksia yang berbeza mampu menjejaskan kawasan yang berbeza pada bahagian serebelum.

### Simptom
Simptom yang berlaku bagi penyakit ini pula ialah pergerakan pada tubuh badan yang semakin merosot disebabkan oleh ketakselarasan pada otot-otot badan. Simptom ataksia adalah berbeza bergantung kepada jenisnya. Walau bagaimanapun, secara umum, seseorang yang mengalami penyakit ataksia akan kehilangan kawalan terhadap fizikal mereka secara beransur-ansur.

## Kesan sosial

Penyakit SCA telah dijadikan tema dalam sebuah drama dari negara Jepun iaitu *[[1 Litre of Tears]]*. Drama ini menceritakan sebuah kisah benar seorang gadis yang menghidapi penyakit serius ketika berusia 15 tahun dan terpaksa berperang dengan penyakitnya selama 10 tahun sebelum mati pada usia 25 tahun. Drama tersebut diadaptasi daripada diari yang ditulis oleh seorang gadis Jepun bernama Aya Kitō yang menghidapi penyakit ini.

## Nota dan rujukan
### Nota

### Rujukan

## Pautan luar
* Yayasan Ataksia Kebangsaan  - Yayasan yang didedikasikan kepada ahli keluarga yang mengalami penyakit ataksia melalui penyelidikan, pendidikan dan sokongan.
* Degenerasi Spinoserebelar di tchain.com 
* http://leedsdna.info/tests/DRPLA.htm 
* http://www.ataxiaforums.co.uk 
*  ''GeneReviews/NCBI/NIH/UW entry on Hereditary Ataxia Overview''
*  ''GeneReviews/NCBI/NIH/UW entry on Ataxia with Oculomotor Apraxia Type 2''
*  ''GeneReview/NCBI/NIH/UW entry on Spinocerebellar Ataxia Type 28''
*  ''OMIM entries on Ataxia with Oculomotor Apraxia Type 2''
* Ulasan mengenai penyakit ini  
* Pusat maklumat tentang penyakit yang sukar diubati
Tanjung Bin

**Tanjung Bin ** terletak di muara Sungai Pulai, daerah Pontian, Johor, Malaysia. Antara lokasi berdekatan ialah Kampung Pok,Kampung Paya Mengkuang, Kampung Sungai Boh,Kampung Tiram,Gelang Patah,Kukup,Kampung Serkat,Kampung Tanjung Kupang,Kampung Serkat Laut,Kampung Permas Besar,Pekan Penerok dan lain-lain di Tanjung Piai.

## Loji janakuasa elektrik
Di tepi pantai inilah dibina Loji Janakuasa Tanjung Bin menggunakan arang batu.  Pada 14 Jun 2011, Menteri Tenaga, Teknologi Hijau dan Air, Datuk Seri Peter Chin mengumumkan syarikat Transpool Sdn Bhd mendapat tender pembinaan loji itu. Transpool merupakan pembida yang disenarai pendek , bertanggungjawab mereka bentuk, membekal, menjayakan, mengurus operasi dan menyelenggara loji janakuasa .Operasi dimulakan pada 1 Mac 2016.

Loji janakuasa Tanjung Bin seperti di Loji Janakuasa Manjung, Perak akan menggunakan arang batu yang dimport dari China.Kapasitinya 2,000 MW mampu membekalkan elektrik di Iskandar Malaysia, selatan Johor dan Semenanjung Malaysia jika berlaku kecemasan.

Malakoff Corporation Bhd ialah anak syarikat MMC Corporation Bhd  (51 %) .Tranpool adalah anak syarikat Malakoff , akan membina dan membangunkan loji tersebut.

## Rujukan
Loji Janakuasa Tanjung Bin

**Loji Janakuasa Tanjung Bin** terletak di Tanjung Bin, muara Sungai Pulai, Pontian, Johor, Malaysia.

Loji janakuasa IPP ini berkapasiti 1000MW tidak diberikan secara tender terbuka, tetapi secara 'tender terhad'. Ia telah diberikan  kepada Tanjung Bin Power (TBP) dan Jimah Energy Ventures (JEV).

Menteri Tenaga, Teknologi Hijau dan Air menyatakan loji itu perlu disiapkan segera , sebelum 2016.Kadar tarif serta tempoh konsesi belum dimuktamadkan. 

## Bantahan
Dr. Dzulkefly Ahmad (PAS-Kuala Selangor) dan Tony Pua (DAP-Petaling Jaya Utara) mempersoalkan tender terhad itu. Gas asli dijual kepada IPP Malaysia pada RM13.70 mmBtu, manakala di negara Thailand dijual RM23.10 mmBtu.Malangnya rakyat Malaysia membayar RM157.20 bagi penggunaan 500kW sebulan.Sdangkan rakyat Thailand membeli RM129.50 .

## Rujukan
Rambah

**Rambah** terletak di Daerah Pontian, Johor, Malaysia. Sungai Rambah mengairi kawasan ini yang banyak ditanam dengan kelapa sawit. Di sepanjang Sungai Rambah, terdapatnya bot-bot nelayan pantai yang memberi pemandangan yang menarik. Di muara sungai ini terdapat Pusat Rekreasi Sungai Rambah.

Jalan raya Pontian-Kukup Laut dipertingkatkan dengan kos RM15.6 juta.Ahli Dewan Undangan Negeri Kukup, Datuk Md Othman Yusof berharap kos dapat ditambah kerana tidak mencukupi. Jalan raya Pekan Nanas-Tanjung Bin juga sedang dibangunkan. Setelah siap nanti, pelancong tidak perlu lagi melalui Pontian Kecil yang sibuk.

Jalan ini penting kerana kompleks petrokimia berhampiran stesen janakuasa arang batu di Tanjung Bin dalam pembinaan. Loji Janakuasa Tanjung Bin akan menggunakan arang batu sebagaimana di Manjung,Perak.

Pelancong juga selesa ke Kukup Laut dan Taman Negara Tanjung Piai.

## Rujukan
Rita Jaafar

**Dato' Rita Jaafar** (65) merupakan Tokoh Maal Hijrah 2011 peringkat negeri Sabah.Beliau menerima anugerah itu dalam majlis di Wisma MUIS, Kota Kinabalu.

Beliau banyak memberi khidmat masyarakat menerusi Pusat Desanita Sabah.Seorang lagi penerima anugerah ialah Dato' Hassan Ibrahim

## Rujukan
Keringkam

**Keringkam** atau *Selayah* adalah selendang, tudung ataupun skaf tradisional yang dipakai oleh wanita Melayu di Sarawak. Ianya menjadi pelengkap busana tradisional masyarakat Melayu di Sarawak yang sering digayakan ketika menghadiri majlis-majlis khas seperti majlis perkahwinan dan juga perayaan besar yang lain. Pada zaman dahulu, selendang warisan ini, hanyalah dipakai oleh golongan bangsawan sahaja, namun kini sesiapa sahaja boleh menggayakannya. 

Ia biasanya dijahit dengan benang  emas atau perak dan menggunakan motif sulaman bunga-bungaan dan tumbuh -tumbuhan seperti bunga tanjung, bunga ros dan pucuk rebung di atas kain jenis bawal atau yang lebih berkualiti kain kasa rubiah. Jenis keringkam dibezakan dengan pendek dan panjang saiznya. Yang bersaiz pendek digelar tudung keringkam tradisional manakala yang bersaiz panjang dikenali sebagai selayah. Tudung keringkam tradisional adalah pendek, berukuran 54 cm x 95 cm dan dihasilkan dengan menggunakan kain jojet nipis atau sintatik. 

Reka bentuk dan sulamannya yang halus menonjolkan hasil seni dengan sedikit sentuhan kemewahan. Tudung keringkam merupakan lambang kepada keindahan busana tradisional wanita Melayu Sarawak yang mempunyai nilai sentimental sehingga hampir setiap keluarga Melayu di Sarawak ada menyimpannya sebagai salah satu warisan keluarga yang diperturunkan dari satu generasi ke generasi yang lain. Tudung keringkam juga sering dikenakan oleh golongan wanita bangsawan ketika berada di majlis-majlis rasmi bersama kain songket pada era 60-an di Sarawak. 

Tradisi menjahit tudung keringkam kini semakin ditelan zaman  disebabkan generasi  yang lebih tua yang pakar dalam tudung Keringkam kini sangat sedikit bilangannya. Memang agak sukar untuk mendapatkannya di pasaran terbuka kerana proses penyulaman ini memakan masa yang cukup lama dan kebiasaannya tempahan dibuat terus daripada individu-individu yang sememangnya mengusahakannya secara kecil-kecilan di rumah. 

## Rujukan
Jisim minimum

Dalam astronomi, **jisim minimum** adalah jisim terikat dengan rendah dikira bagi objek yang dipatuhi seperti planet, bintang dan sistem perduaan, nebula dan lubang hitam. Jisim minimum adalah statistik yang dipetik secara meluas untuk planet luar suria. Kerana kebanyakan planet luar suria sedang dikesan oleh kaedah halaju jejarian, yang mendedahkan planet dengan mengukur perubahan dalam pergerakan bintang di barisan-penglihatan, orbit sebenar kecenderungan dan jisim benar bagi planet umumnya tidak diketahui. 

Jika kecenderungan boleh ditentukan, jisim sebenar boleh didapati dari jisim minimum yang dikira menggunakan hubungan berikut:

: M_\text{true} = \frac{M_\min}{\sin i} \, 

Untuk objek yang mengorbitnya dalam sistem planet dan bintang luar suria, kecenderungan 0° atau 180° sepadan dengan orbit muka, manakala kecondongan 90° sepadan dengan orbit kelebihan.

## Rujukan
* 
*
Virga

Dalam bidang meteorologi, **virga** adalah renyai atau titisan kerpasan yang jatuh daripada awan tetapi tersejat sebelum mencecah tanah.  Pada altitud tinggi, kerpasan kebanyakannya jatuh sebagai kristal air batu sebelum cair dan termeluap; ini biasanya disebabkan pemanasan pemampatan, kerana tekanan atmosfera meningkat apabila semakin menghampiri bumi. Ia amat biasa di gurun dan di kawasan beriklim serdahana. Di Amerika Utara, ia biasanya dilihat di Amerika Utara Barat dan Prairi Kanada.

Virga boleh menyebabkan pelbagai kesan cuaca, kerana ketika hujan berubah daripada cecair kepada wap, haba daripada udara diserap berikutan suhu pengewapan air yang tinggi. Dalam sesetengah keadaan, kantung-kantung udara lebih sejuk ini mampu turun dengan pantas lantas menghasilkan letusan mikro kering yang boleh menjadi amat berbahaya bagi penerbangan. Sebaliknya pula, kerpasan yang tersejat pada altitud tinggi mampu menjadi panas hasil pemampatan ketika ia jatuh, lalu menghasilkan letusan kebawah kencang yang mungkin memanaskan permukaan bumi dengan banyak dan pantas. Letusan haba, suatu fenomena yang jarang berlaku, juga cenderung terhasil daripada keadaan udara yang terlampau kering.

Virga juga memainkan peranan dalam pembenihan sel ribut di mana zarah-zarah kecil daripada satu awan ditiup kedalam udara terlampau tepu dan bertindak sebagai zarah penukleusan untuk pembentukan awan kumulonimbus berikutnya.

## Etimologi
Perkataan *virga* diterbitkan daripada bahasa Latin, bermaksud *ranting* atau *dahan*.

## Kejadian di luar bumi
Hujan asid sulfurik dalam atmosfera Zuhrah tersejat sebelum mencecah tanah disebabkan oleh haba yang tinggi berhampiran permukaannya. Kejadian serupa juga berlaku di planet-planet gergasi gas seperti Musytari. Pada bulan September 2008, pendarat Phoenix NASA menemui virga berupa salji yang turun daripada awan-awan di Marikh.

## Lihat juga
* Keselamatan penerbangan
* Tiang cahaya

## Rujukan

## Pautan luar

* National Science Digital Library - Virga

* "Viewing the Vagaries and Verities of Virga" Alistair B. Fraser and Craig F. Bohren, Department of Meteorology, The Pennsylvania State University, University Park, Pennsylvania, 2 November 1992 and 25 January 1993.
Taman Rekreasi Gunung Lang

**Taman Rekreasi Gunung Lang** terletak di utara pusat bandaraya Ipoh, Perak yakni berhampiran Jalan Kuala Kangsar di susur keluar Lebuhraya Utara Selatan, ianya merangkumi kawasan tanaman seluas 30.35 hektar, manakala tasiknya seluas 14.16 hektar yang dibangunkan dan berlatabelakangkan Gerombolan Bukit Batu Kapur Gunung Lang dan Gunung Bilike. Kawasan Rekreasi Gunung Lang dibangunkan berdasarkan konsep eko-pelancongan yang meminimumkan pembangunan infrastruktur bagi mengekalkan keunikan flora dan fauna semulajadinya. Pembangunan seluas taman rekreasi ini melibatkan kerjasama di antara Majlis Bandaraya Ipoh dan Jabatan Lanskap Negara pada tahun 1999. Kawasan Rekreasi Gunung Lang memiliki pelbagai infrastruktur awam di antaranya air terjun buatan manusia, laluan perjalan kaki melalui kawasan paya sepanjang 2km, menara tinjau, taman permainan kanak-kanak, tapak perkhemahan serta beberapa kemudahan awam yang lain.

## Rujukan
* Taman Rekreasi Gunung Lang Majlis Bandaraya Ipoh